Arvio toimista, jotka YHDISTYNYT KUNINGASKUNTA on toteuttanut neuvoston sille 19 päivänä kesäkuuta 2015 antaman suosituksen mukaisesti julkisen talouden liiallisen alijäämän tilanteen lopettamiseksi

KOMISSION TIEDONANTO

Arvio toimista, jotka YHDISTYNYT KUNINGASKUNTA on toteuttanut



neuvoston sille 19 päivänä kesäkuuta 2015 antaman suosituksen mukaisesti julkisen talouden liiallisen alijäämän tilanteen lopettamiseksi

1.Johdanto

Neuvosto antoi 19. kesäkuuta 2015 Yhdistyneelle kuningaskunnalle SEUT-sopimuksen 126 artiklan 7 kohdan mukaisen suosituksen liiallisen alijäämän tilanteen lopettamiseksi budjettivuoteen 2016–2017 mennessä. Yhdistyneelle kuningaskunnalle suositeltiin, että sen olisi saavutettava julkisen talouden alijäämätavoitteet, jotka ovat BKT:hen suhteutettuina 4,1 prosenttia budjettivuonna 2015–2016 ja 2,7 prosenttia budjettivuonna 2016–2017. Neuvoston suosituksen taustalla olevan makrotalouden ennusteen mukaan tämä vastaa rakenteellisen rahoitusaseman parannusta, joka on 0,5 prosenttia suhteessa BKT:hen budjettivuonna 2015–2016 ja 1,1 prosenttia suhteessa BKT:hen budjettivuonna 2016–2017. Neuvosto ei vaatinut muita toimenpiteitä niiden lisäksi, jotka sisältyivät jo kaikkiin Yhdistyneen kuningaskunnan hallituksen esittämiin budjetteihin ja syksyllä annettuihin lausuntoihin vuoden 2015 budjetti mukaan lukien.

Neuvosto vahvisti neuvoston asetuksen (EY) N:o 1467/97 3 artiklan 4 a kohdan mukaisesti 15. päivän lokakuuta 2015 määräajaksi, johon mennessä Yhdistyneen kuningaskunnan on esitettävä yksityiskohtainen selvitys toimista, joita se on toteuttanut vakauttamisstrategiansa suhteen. Yhdistyneen kuningaskunnan viranomaiset toimittivat määräajassa komissiolle selvityksen, jossa kuvailtiin neuvoston suosituksen noudattamiseksi toteutetut toimenpiteet.

Komissio on tarkastellut Yhdistyneen kuningaskunnan julkisen talouden strategiaa toteutettuja toimia koskevaan selvitykseen sisältyneiden tietojen ja talousarviovastuuviraston (Office for Budget Responsibility, OBR) esittämän talousennusteen pohjalta arvioidakseen, onko Yhdistynyt kuningaskunta noudattanut neuvoston 19. kesäkuuta 2015 antamaa suositusta.

2.Toteutettuja toimia koskevaan selvitykseen sisältyneet toimenpiteet ja päivitetyt julkisen talouden kehitysarviot

Toteutettuja toimia koskevassa selvityksessä vahvistetaan kesällä esitetyssä budjetissa esitelty julkisen talouden strategia, jonka tavoitteena on korjata liiallinen alijäämä neuvoston asettamaan määräaikaan, budjettivuoteen 2016–2017 mennessä. Selvitykseen ei sisälly uusia toimenpiteitä, koska uusi hallitus esitti budjettinsa 8. heinäkuuta. Siinä esitetään kuitenkin yleiskatsaus toimenpiteistä, jotka ovat neuvoston 19. kesäkuuta 2015 antaman suosituksen mukaisia. Vaikka suosituksessa ei vaadittu uusia toimenpiteitä liiallisen alijäämän supistamiseksi alle 3 prosenttiin suhteessa BKT:hen, budjetissa esitettiin lisätoimenpiteitä, joiden tarkoituksena on supistaa alijäämää päättäväisemmin budjettivuonna 2016–2017 muun muassa toteuttamalla 5 miljardin punnan (0,25 prosenttia suhteessa BKT:hen) säästöt sosiaalimenoissa ja 1 miljardin punnan (0,05 prosenttia suhteessa BKT:hen) nettomääräiset veronkorotukset.

Valtaosa budjettivuonna 2016–2017 toteutettavista sosiaalimenojen säästöistä perustuu tiettyjen yleistukeen (Universal Credit) liittyvien etuuksien (tax credits, work allowances) tulorajan alentamiseen (2,9 miljardia puntaa) ja siihen, että tax credit -etuutta leikataan tulorajan ylittävältä osuudelta enemmän kuin ennen (ns. taper rate nousee 41 prosentista 48 prosenttiin; 1,5 miljardia puntaa). Budjetissa esitetyistä uusista verotoimenpiteistä merkittävin on vakuutusmaksuveron (insurance premium tax) korotus 6 prosentista 9,5 prosenttiin. Korotus tulee voimaan 1. marraskuuta 2015, minkä vuoksi osa vaikutuksesta kohdistuu budjettivuoteen 2015–2016 (0,5 miljardia puntaa) ja osa budjettivuoteen 2016–2017 (1 miljardi puntaa).

Toteutettuja toimia koskevassa selvityksessä esitettyjen tietojen pohjalta komission syksyn 2015 talousennusteessa odotetaan julkisen talouden alijäämän supistuvan 3,9 prosenttiin suhteessa BKT:hen budjettivuonna 2015–2016 ja 2,4 prosenttiin suhteessa BKT:hen budjettivuonna 2016–2017, eli alle neuvoston suosituksessa asetettujen alijäämätavoitteiden, jotka ovat budjettivuoden 2015–2016 osalta 4,1 prosenttia ja budjettivuoden 2016–2017 osalta 2,7 prosenttia suhteessa BKT:hen.

Julkisen talouden näkymiin budjettivuosina 2015–2016 ja 2016–2017 kohdistuvat riskit näyttävät eräitä täytäntöönpanoon liittyviä riskejä lukuun ottamatta olevan kaiken kaikkiaan tasapainossa, kuten komission syksyn 2015 talousennusteessa arvioidaan. Vaikka menopuolella ei ole odotettavissa merkittävää lipsumista, talouden suorituskykyyn kohdistuu sekä positiivisia että negatiivisia riskejä. Yhtäältä odotettua suuremmat investoinnit saattavat tuottaa odotettua vahvemman kasvun, ja toisaalta vahva valuutta saattaa leikata vientiä odotettua enemmän.

3.Arvio toteutetuista toimista

Toteutettuja toimia koskevassa selvityksessä annettujen tietojen pohjalta komission syksyn talousennusteessa ennakoidaan julkisen talouden alijäämän olevan 3,9 prosenttia suhteessa BKT:hen budjettivuonna 2015–2016 ja 2,4 prosenttia suhteessa BKT:hen budjettivuonna 2016–2017, eli pienempi kuin neuvoston asettamat tavoitteet. Myös rakenteellisen rahoitusaseman muutoksen odotetaan olevan neuvoston suositusta suurempi kumpanakin budjettivuonna.

Komission syksyn 2015 talousennusteen mukaan rakenteellinen rahoitusasema paranee BKT:hen suhteutettuna 0,7 prosenttia budjettivuonna 2015–2016 ja 1,3 prosenttia budjettivuonna 2016–2017, mikä on enemmän kuin neuvoston suosituksen mukaiset 0,5 prosenttia ja 1,1 prosenttia suhteessa BKT:hen.

Koska neuvoston suosituksen mukaiset tavoitteet toteutuvat sekä alijäämän että rakenteellisen rahoitusaseman osalta kumpanakin budjettivuonna, julkisen talouden vakauttamistoimien huolellinen arviointi ei ole tarpeen. Koska sekä alijäämää että rakenteellisen rahoitusaseman paranemista koskevat tavoitteet täyttyvät, tämä on sovitun menetelmän mukaisesti riittävä edellytys katsoa, että neuvoston suosituksen nojalla on toteutettu tuloksellisia toimia.

Taulukko 1. Julkista taloutta koskevien ennusteiden vertailu

4.

Päätelmät